Folosind Angular(typescript), să se implementeze o aplicație pentru managementul pacienților care se prezintă la un cabinet medical pentru consultație. Datele personale vor fi preluate la recepție și introduse în aplicație, într-o listă de așteptare, fiecare pacient primind câte un număr de ordine.

Aplicația va conține:

1) Un view care va afișa pacienții din lista de așteptare. Se va folosi un tabel care va avea ca și coloane: Nume, Prenume, Data Nașterii, Sex(M / F), acțiuni pentru editare și pentru ștergere din listă, care vor deschide view-urile asociate, de modificare sau de ștergere. View-ul va avea și un buton pentru adăugarea de pacienți noi care va deschide view-ul de adăugare.

2) Un view în care se va putea adăuga sau modifica un pacient. Forma va conține Nume, Prenume, Data Nașterii, Sex, CNP, Număr de telefon, Număr de ordine.

3) Un view prin care pacientul va fi scos din listă, după ce a fost consultat. Acesta va conține un mesaj de confirmare și butoane pentru ștergere sau renunțare

Pentru forma de adăugare și editare pacient vor fi adăugate validări pentru câmpuri după cum urmează:

⁃ Câmpuri obligatorii: Nume, Prenume, Data Nașterii, Sex

⁃ Data Nașterii trebuie sa fie mai mică decât data curentă

⁃ Sex va avea două opțiuni: M și F

⁃ CNP-ul trebuie sa conțină 13 caractere numerice

⁃ Numărul de telefon trebuie să conțină doar caractere numerice

⁃ Numărul de ordine va fi disabled și va fi auto-generat în funcție de numerele deja existente în listă

Fiecare view va fi implementat în componente diferite.

Se va folosi un serviciu în care se vor păstra datele și în care vor fi implementate metode asincrone pentru operațiile de listare, adăugare/modificare și ștergere.

Pe site-ul Angular -> Getting Started (https://angular.io/start) se poate găsi o aplicație deja începută de la care se poate porni (https://stackblitz.com/angular/kgykqgaqokg?file=src%2Fapp%2Fapp.component.ts) sau se poate folosi orice alt environment.